
ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 111 /97 αρμοδιότητας 
Υπουργείου Εργασίας και Κοινωνικών Ασφαλί¬ 
σεων . 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 151 (1) 

Οργάνωση και Λειτουργία Σώματος Έρευνας και Πληρο¬ 
φορικής Στρατού Ξηράς 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 παρ. 8 του Ν. 2439/96, 
«περί Ιεραρχίας και Εξέλιξης των Μονίμων Αξιωματικών» 
των Ενόπλων Δυνάμεων» (Α’ 219). 

2. Τις διατάξεις του άρθρου 29Α του Ν. 1558/1985 (Α' 
137), όπως προστέθηκε με το άρθρο 27 του Ν. 2081/ 
1992 (Α' 154) και αντικαταστάθηκε με το άρθρο 1 παρ. 2α 
του Ν. 2469/1997 (Α' 38). 

3. Την με αριθμ. 4/97 απόφαση του Ανωτάτου Στρατιω¬ 
τικού Συμβουλίου. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη επιβάρυνση σε βά¬ 
ρος του κρατικού προϋπολογισμού. 

5. Την με αριθ. 166/1997 γνωμοδότηση του Συμβου¬ 
λίου Επικράτειας, μετά πρόταση του Υπουργού Εθνικής 
Αμύνης αποφασίζουμε: 

Αρθρο 1 
Αποστολή 

Το Σώμα Έρευνας και Πληροφορικής (ΣΕΠ) έχει ως 


αποστολή, στην ειρήνη και στον πόλεμο, την επαϋξηση 
της μαχητικής ισχύος και ετοιμότητας του Στρατού Ξηράς 
(ΣΞ) με τη συνεχή αξιοποίηση και εκμετάλλευση των επι¬ 
στημών διοικήσεως και ελέγχου, επιχειρησιακής έρευνας, 
πληροφορικής, και εφαρμοσμένης τεχνολογικής 
έρευας. 

Αρθρο 2 
Συγκρότηση 

Το ΣΕΠ συγκροτείται από την Διεύθυνση Έρευνας και 
Πληροφορικής (ΔΕΠΛΗ) στο Γενικό Επιτελείο Στρατού 
(ΓΕΣ) και από διευθύνσεις, γραφεία, τμήματα έρευνας και 
πληροφορικής και μονάδες στο ΓΕΣ, στους σχηματι¬ 
σμούς, στις μονάδες και τις λοιπές υπηρεσίες του ΣΞ, που 
οργανώνονται και επανδρώνονται σύμφωνα με τους εκά- 
στοτε ισχύοντες κανονισμούς οργανώσεως και λειτουρ¬ 
γίας τους. 

’Αρθρο 3 

Επάνδρωση του ΣΕΠ 

Στο ΓΕΣ, στους σχηματισμούς, στις μονάδες και στις 
υπηρεσίες του ΣΞ και στις θέσεις του ΣΕΠ που προβλέπο- 
νται από τους πίνακες οργανώσεως και υλικού (που), το¬ 
ποθετείται στρατιωτικό προσωπικό με κατάλληλα προσό¬ 
ντα. 

’Αρθρο 4 

Προέλευση αξιωματικών 

Οι μόνιμοι αξιωματικοί του ΣΕΠ προέρχονται: 

σ. Από μετάταξη, μετά από διαγωνισμό και σύμφωνα με 
την διαδιακσία του άρθρου 8 του παρόντος διατάγματος, 
κατωτέρων αξιωματικών αποφοίτων Ανωτάτων Στρατιωτι¬ 
κών Εκπαιδευτικών Ιδρυμάτων (ΑΣΕΙ) όλων των Όπλων 
και Σωμάτων του ΣΞ των οποίων οι αξιωματικοί δεν προέρ¬ 
χονται από μετάταξη. 

β. Απο προαγόμενους σε αξιωματικούς μόνιμους υπαξι- 
ωματικούς και Ανθυπασπιοτές του ΣΕΠ. 

Άρθρο 5 

Επετηρίδα - αρχαιότητα 

1. Οι αξιωματικοί εντάσσονται στην επετηρίδα του ΣΕΠ. 
Η μεταξύ τους αρχαιότητα ρυθμίζεται με βάση τις χρονο¬ 
λογίες ονομασίας τους σε μονίμους αξιωματικούς, σύμ¬ 
φωνα με τα καθοριζόμενα στο άρθρο 4 παρ. 22 του Ν. 






4980 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2439/96, και όταν αυτές συμπίπτουν διατηρείται η προ 
της μετατάξεως μεταξύ τους αρχαιότητα. 

2. Οι υπαξιωματικοί εντάσσονται στην επετηρίδα του 
ΣΕΠ. Η μεταξύ τους αρχαιότητα ρυθμίζεται με βάση τις 
χρονολογίες μονιμοποιήσεις τους και όταν αυτές συμπί¬ 
πτουν με βάση τον αριθμό μητρώου τους. 

Άρθρο 6 

Χρόνος διοίκησης ή ειδικής υπηρεσίας 

1. Οι αξιωματικοί του ΣΕΠ μέχρι και του βαθμού του 
Αντισυνταγματάρχη συμπληρώνουν σε κάθε βαθμό δύο 
(2) έτη χρόνο διοίκησης ή ειδικής υπηρεσίας σε Μονάδες 
ή Συγκροτήματα ή Σχηματισμούς εκστρατείας και σε θέ¬ 
σεις που καθορϊζνται σύμφωνα με τις ισχύουσες διατάξεις 
και προβλέπονται από τους ΠΟΥ, σύμφωνα με τα οριζό¬ 
μενα στο άρθρο 6 παρ. 15 του Ν. 2439/96. Για τον βαθμό 
που συντελεϊται η μετάταξη, στο χρόνο διοίκησης συνπε- 
ριλαμβάνεται και αυτός που είχαν συμπληρώσει πριν την 
μετάταξη. 

2. Οι Συνταγματάρχες συμπληρώνουν τον απαιτούμενο 
χρόνο διοίκησης ή ειδικής υπηρεσίας όταν έχουν οκτώ έτη 
συνολικής υπηρεσίας σε θέσεις τοου ΣΕΠ συμπεριλαμβα¬ 
νομένου και αυτού που είχαν συμπληρώσει πριν την μετά¬ 
ταξή τους. 

Άρθρο 7 

Φοίτηση σε σχολεία 

1. Το προσωπικό του ΣΕΠ για την απόκτηση των ανα¬ 
γκαίων θεωρητικών και πρακτικών γνώσεων φοιτά στα 
σχολεία που καθορίζονται με το προεδρικό διάταγμα που 
εκδίδεται κατ’ εξουσιοδότηση του Ν. 1394/83. Η φοίτηση 
στα σχολεία αυτά αποτελεί τυπικό προσόν κρίσεως για 
προαγωγή. 

2. Οι αξιωματικοί του ΣΕΠ, σε αριθμό που θα καθορίζε¬ 
ται κατ’ έτος με διαταγή του αρχηγού του ΓΕΣ μετά εισή¬ 
γηση του διευθυντή της ΔΕΠΛΗ και σύμφωνα με τις εκά- 
στοτε ισχύουσες διαδικασίες, μπορούν να εξειδικεύονται, 
επιμορφώνονται ή μετεκπαιδεύονται. 

α. Σε άλλα σχολεία Όπλων και Σωμάτων και επιμορφώ- 
σεως του ΣΞ, στην Ανώτατη Σχολή Πολέμου και στην 
Σχολή Εθνικής Άμυνας ή σε αντίστοιχες σχολές των άλ¬ 
λων κλάδων των Ενόπλων Δυνάμεων και της αλλοδα¬ 
πής. , 

β. Σε σχολές και τμήματα Ανώτατων Εκπαιδευτικών 

Ιδρυμάτων (ΑΕΙ) της ημεδαπής ή της αλλοδαπής. 

Άρθρο 8 

Συμπλήρωση κενών θέσεων 

1. Η συμπλήρωση των εκάστοτε κενών θέσεων μονίμων 
αξιωματικών του ΣΕΠ γίνεται με διαγωνισμό και με τη δια¬ 
δικασία που καθορίζεται με το παρόν διάταγμα. 

2. Ο τόπος και ο χρόνος διενέργειας του διαγωνισμού 
και οι θέσεις που θα πληρωθούν ορίζονται με διαταγές του 
αρχηγού του ΓΕΣ. 

3. Κάθε διαγωνισμός διενεργείται από εξεταστική επι¬ 
τροπή που συγκροτείται με διαταγή του αρχηγού του ΓΕΣ, 
αποτελούμενη από: 

σ. Ένα Συνταγματάρχη Όπλου ή του ΣΕΠ με πανεπι¬ 
στημιακές ή μεταπτυχιακές σπουδές σε μία από τις θετι¬ 
κές επιστήμες, ως πρόεδρο. 

β. Έναν ανώτερο αξιωματικό Όπλου ή Σώματος ή καθη¬ 
γητή ΑΣΕΙ με πανεπιστημιακές ή μεταπτυχιακές σπουδές 
στην Πληροφορική. 


γ. Έναν ανώτερο αξιωματικό Όπλου ή Σώματος ή καθη¬ 
γητή ΑΣΕΙ με πανεπιστημιακές ή μεταπτυχιακές σπουδές 
σε μία από τις θετικές επιστήμες. 

δ. Έναν ανώτερο αξιωματικό Όπλου ή Σώματος ή καθη¬ 
γητή ΑΣΕΙ με πανεπιστημιακές ή μεταπτυχιακές σπουδές 
σε μία των επιστημών διοικήσεως. 

ε. Ένα δικαστικό λειτουργό του Δικαστικού Σώματος 
των Ενόπλων Δυνάμεων. 

4. Στο διαγωνισμό μπορούν να λαμβάνουν μέρος κατώ¬ 
τεροι αξιωματικοί απόφοιτοι ΑΣΕΙ όλων των Οπλων και 
Σωμάτων του ΣΞ, που: 

α. Συμπληρώνουν μέχρι την 31η Δεκεμβρίου του έτους 
που γίνεται ο διαγωνισμός τουλάχιστον οκτώ (8) χρόνια 
υπηρεσίας αξιωματικού. 

β. Έχουν, με άδεια της, υπηρεσίας, αποφοιτήσει επιτυ- 
χώς από τμήμα προγραμματιστών - αναλυτών σχολής προ¬ 
γραμματιστών ηλεκτρονικών υπολογιστών των Ενόπλων 
Δυνάμεων ή άλλης ισότιμης ή ανώτερης σχολής της ημε¬ 
δαπής ή αλλοδαπής ή είναι κάτοχοι πτυχίου ή μεταπτυχια¬ 
κού τίτλου σπουδών ΑΕΙ της ημεδαπής ή της αλλοδαπής 
στους τομείς των επιστημών διοικήσεως και ελέγχου, επι¬ 
χειρησιακής έρευνας, πληροφορικής, και εφαρμοσμένης 
τεχνολογικής έρευνας ή άλλων συναφών με αυτές επιστη¬ 
μών που θα καθορίζονται σαφώς με την διαταγή προκηρύ- 
ξεως του διαγωνισμού. Οι τίτλοι σπουδών ΑΕΙ της αλλοδα¬ 
πής θα πρέπει να έχουν αποκτηθεί με άδεια της υπηρε¬ 
σίας ή να έχουν αναγνωρισθεί από τον αρμόδιο φορέα του 
Υπουργείου Παιδείας και θρησκευμάτων ως ισότιμοι των 
αντιστοίχων της ημεδαπής. 

5. Η προκήρυξη του διαγωνισμού γνωστοποιείται με 
εγκύκλιο διαταγή του αρχηγού του ΓΕΣ, μετά εισήγηση 
του διευθυντού της ΔΕΠΛΗ, και περιλαμβάνει: 

α. τον αριθμό των μετατακτέων κατά επιστημονικό το¬ 
μέα. 

β. Τα μαθήματα και τη συγκεκριμένη ύλη που θα εξετα- 
σθούν οι υποψήφιοι, με υπόδειξη των καταλλήλων βοηθη¬ 
μάτων για την προετοιμασία τους. Απόντες θα εξετάζο¬ 
νται στα μαθήματα των μαθηματικών, της πληροφορικής 
και της διοίκησης επιχειρήσεων. 

γ. Τα ανώτατα εκπαιδευτικά ιδρύματα της ημεδαπής ή 
αλλοδαπής που θα φοιτήσουν οι επιτυχόντες στις εξετά¬ 
σεις που δεν θα κατέχουν πανεπιστημιακούς ή μεταπτυ¬ 
χιακούς τίτλους σπουδών. 

δ. Την ημερομηνία μέχρι την οποίια θα πρέπει να έχουν 
περιέλθει στο 1 ο Επιτελικό Γραφείο του ΓΕΣ οι σχετικές 
αιτήσεις, οι προτάσεις των διοικητών και τα λοιπά προβλε- 
πόμενα από το παρόν δικαιολογητικά των υποψηφίων. 
Κάθε εκπρόθεσμη αίτηση απορρίπτεται. 

ε. Τον τόπο και την ημερομηνία διενέργειας του διαγω¬ 
νισμού που θα πρέπει να απέχει τουλάχιστον τρεις (3) μή¬ 
νες από την τελευταία ημερομηνία υποβολής των αιτή¬ 
σεων. 

6. Οι αναφορές δηλώσεως συμμετοχής υποβάλλονται 
από τους υποψήφιους στην μονάδα ή υπηρεσία που είναι 
τοποθετημένοι. 

7. Οι διοικητές των υποψηφίων συντάσσουν πρόταση 
που περιλαμβάνει και τα προβλεπόμενα από τον Ν. 
2439/96 βαθμολογούμενα ουσιαστικά προσόντα επί της 
οποίας γνωματεύει το αμέσως προϊστάμενο κλιμάκιο και 
την υποβάλλουν απ’ ευθείας στο 1 ο Επιτελικό Γραφείο 
του ΓΕΣ. 

8. Το Ανώτατο Στρατιωτικό Συμβούλιο αποκλείει αιτιο¬ 
λογημένα τους μη καταλλήλους για συμμετοχή στο διάγω- 

νισμό αξιωματικούς, λαμβάνοντας υπόψη τις προτάσεις 
των διοικητών τους και τα στοιχεία των ατομικών φακέλ- 
λων τους, και συντάσσει σχετικό πίνακα ο οποίος κοινο¬ 
ποιείται με διαταγή του αρχηγού του ΓΕΣ στις μονάδς των 
υποψηφίων. Η διαταγή αυτή αποτελεί και τη διαταγή προ- 
σκλήσεως των υποψηφίων για συμμετοχή τους στον δια¬ 
γωνισμό. 

9. Ο διαγωνισμός διενεργείται εγγράφως στα μαθήματα 
και στην ύλη που περιλαμβάνονται στην προκήρυξη από 
την επιτροπή της παραγράφου 3 του παρόντος άρθρου. 

10. Για κάθε μάθημα, προ της ενάρξεως της εξετά- 
σεως, προετοιμάζονται από την επιτροπή τρία (3) θέματα, 
που μπορούν να περιλαμβάνουν περισσότερα του ενός ζη¬ 
τήματα, απο τα οποία δίδεται για ανάπτυξη μόνο ένα (1) 
θέμα μετά κλήρωση ενώπιον των υποψηφίων. 

11. Η ανάπτυξη του θέματος γίνεται σε χαρτί, τον τύπο 
του οποίου καθορίζει η επιτροπή, σφραγισμένο με την 
σφραγίδα του ΓΕΣ και με αδιαφανές επικάλυμμα το οποίο 
επικολλά ο διαγωνιζόμενος με το πέρας της εξετόσεως 
του μαθήματος αφού αναγράψει τα στοιχεία του κάτω απ' 
αυτό. Ο χρόνος διάρκειας της εξετόσεως καθορίζεται από 
την εξεταστική επιτροπή. 

12. Τα γραπτά με το πέρας της εξετόσεως συναθροίζο¬ 
νται, μονογράφονται από τα μέλη της εξεταστικής επιτρο¬ 
πής ή την επιτροπή επιβλέψεως, εφόσον έχει συγκροτη¬ 
θεί τέτοια με την διαταγή συγκροτήσεως της εξεταστικής 
επιτροπής, και στην συνέχεια βαθμολογούνται. Η κλίμακα 
βαθμολογίας καθορίζεται από μηδέν (0) έως είκοσι (20). 
Οι βαθμολογίες αναγράφονται ολογράφως και αριθμητι- 
κώς και μονογράφονται από κάθε μέλος. Η βαθμολογία 
κάθε μέλους, με αρχή το μέλος με γνωστικό αντικείμενο 
αντίστοιχο του εξεταζόμενου μαθήματος και με την αντί¬ 
στροφη σειρά αυτής της παραγράφου 2 του παρόντος άρ¬ 
θρου, δεν πρέπει να διαφέρει περισσότερο από δύο (2) 
μονάδες από το μέσο όρο της βαθμολογίας των προηγου¬ 
μένων μελών. 

13. Τα βαθμολογηθέντα γραπτά από κάθε μάθημα πα- 
ραδίδονται σε τριμελή επιτροπή αποκαλύψεως των γρα¬ 
πτών και εξαγωγής τελικών αποτελεσμάτων που συγκρο¬ 
τείται από ανώτερους αξιωματικούς με την ίδια διαταγή 
του αρχηγού του ΓΕΣ που συγκροτείται και η εξεταστική 
επιτροπή. Η επιτροπή αυτή αποκαλύπτει τα ονόματα των 
διαγωνιαθέντων και συντάσσει χωριστούς για κάθε μά¬ 
θημα πίνακες μέσων όρων βαθμολογίας των μελών της 
εξεταστικής επιτροπής, ένα γενικό πίνακα επιτυχόντων 
κατά κατηγορία θέσεων και κατά σειρά επιτυχίας και ένα 
γενικό πίνακα αποτυχόντων με τις βαθμολογίες σε όλα τα 
μαθήματα με βάση τα εξής: 

ο. Υποψήφιος που έλαβε μέσο όρο βαθμολογίας κάτω 
του δώδεκα (12) σε ένα τουλάχιστον από τα εξεταζόμενα 
μαθήματα χαρακτηρίζεται ως αποτυχών. 

β. Οι μέσες βαθμολογίες που έλαβε ο εξεταζόμενος 
στα μαθηματικά πολλαπλασιάζεται με το συντελεστή δέκα 
(10) και στα άλλα μαθήματα με το συντελεστή οκτώ (8). 

14. Ο πρόεδρος της επιτροπής αποκαλύψεως των γρα¬ 
πτών και εξαγωγής των αποτελεσμάτων υποβάλλει στο 1 ο 
Επιτελικό Γραφείο του ΓΕΣ του πίνακες βαθμολογίας και 
τους γενικούς πίνακες επιτυχόντων και αποτυχόντων με 
όλα τα λοιπά δικαιολογητικά εντός δύο (2) ημερών από το 
πέρας των εξετάσεων. 

15.0 γενικός πίνακας επιτυχόντων κυρώνεται από τον 
Υπουργό Εθνικής Άμυνας και ισχύει μέχρις ότου μετατα- 


γούν στο ΣΕΠ ισάριθμοι με τις προκηρυχθείσες θέσεις αξι¬ 
ωματικοί. 

16. Ο γενικός πίνακας επιτυχόντων γίνεται με Προε¬ 
δρικά Διατάγματα που προκαλοϋνται από τον Υπουργό 
Εθνικής Άμυνας εντός τριάντα (30) ημερών από: 

α. Της κυρώσεως των πινάκων για τους επιτυχόντες που 
κατέχουν τους πανεπιστημιακούς ή μεταπτυχιακούς τί¬ 
τλους σπουδών που καθορίζονται από την προκήρυξη των 
εξετάσεων. 

β. Της αποκτήσεως πανεπιστημιακών ή μεταπτυχιακών 
τίτλων ΑΕΙ της ημεδαπής ή αλλοδαπής για τους επιτυχό- 
ντες που δεν κατέχουν παρομοίους τίτλους σπουδών, 
όπως καθορίζεται από την προκήρυξη των εξετάσεων. 

17. Εφόσον για οποιοδήποτε λόγο δεν συμπληρώνονται 
οι οργανικές θέσεις του ΣΕΠ με τους προβλεπόμένους 
βαθμούς, αυτές μπορούν να καλύπτονται με επιτυχόντες 
αξιωματικούς των αμέσως κατωτέρων βαθμών και σε αδυ¬ 
ναμία θεωρούνται προσωρινά ως γενικές θέσεις Όπλων - 
Σωμάτων και επανδρώνονται μετά πρόταση του διευθυντή 
της ΔΕΠΛΗ σύμφωνα με τις ισχύουσες διατάξεις. 

Άρθρο 9 

Αρχική επάνδρωση του ΣΕΠ 

1. Αρχικά, το ΣΕΠ θα επανδρωθεί με μετάταξη: 

α. Μονίμων αξιωματικών όλων των οπλών και Σωμάτων 
μέχρι του βαθμού του Ταξιάρχου. 

β. Μονίμων υπαξιωμστικών και ειδικότερα από τα Οπλα 
οι τεχνικοί και από τα Σώματα τόσο οι διοικητικοί όσο και οι 
τεχνικοί. 

2. Η μετάταξη θα γίνει εντός προθεσμίας έξι (6) μηνών 
από της δημοσιέυσεως του παρόντος. Η προθεσμία αυτή 
δύναται να παραταθεϊ για τρεις (3) μήνες ακόμα με από¬ 
φαση του Υπουργού Εθνικής Άμυνας. 

3. Δικαίωμα μετατάξεως θα έχουν οι μόνιμοι αξιωματικοί 
και υπαξιωματικοί οι οποίο φοιτούν ή έχουν, με άδεια της 
υπηρεσίας, αποφοιτήσει επιτυχώς απότμήμα προγραμμα¬ 
τιστών - αναλυτών σχολής προγραμματιστών ηλεκτρονι¬ 
κών υπολογιστών των ΕΔ ή άλλης ισότιμης ή ανώτερης 
σχολής της ημεδαπής ή αλλοδαπής ή είναι κάτοχοι τίτλου 
σπουδών ακαδημαϊκών ΑΕΙ της ημεδαπής ή της αλλοδα¬ 
πής με εξειδίκευση στην πληροφορική ή στη διοίκηση επι¬ 
χειρήσεων ή στη στατιστική ή στην επιχειρησιακή έρευνα ή 
μηχανικών ηλεκτρονικών υπολογιστών ή μηχανολόγων ή 
ηλεκτρολόγων ή ψηφιακών επικοινωνιών. Οι τίτλοι σπου¬ 
δών ΑΕΙ της αλλοδαπής θα πρέπει να έχουν αποκτηθέι με 
άδεια της υπηρεσίας ή να έχουν αναγνωρισθεί από τον αρ¬ 
μόδιο φορέα του Υπουργείου Παιδείας και θρησκευμάτων 
ως ισότιμοι των αντιστοίχων της ημεδαπής. 

4. Ειδικότερα οι προς μετάταξη αξιωματικοί με το βαθμό 
του ταγματάρχη, αντισυνταγματάρχη ή συνταγματάρχη 
πέραν των προϋποθέσεων της παραγράφου 3 του παρό¬ 
ντος άρθρου θα πρέπει, κατά την δημοσίευση του παρό¬ 
ντος, να υπηρετούν σε φορείς πληροφορικής ή ερευνών 
του ΣΞ ή να έχουν προηγούμενη συνεχή υπηρεσία στους 
εν λόγω φορείς τουλάχιστον δύο (2) ετών κατά την τελευ¬ 
ταία δεκαετία. 

5. Με εγκύκλιο διαταγή του αρχηγού του ΓΕΣ προσκα¬ 
λούνται οι επιθυμούντες να μεταταγούν στο ΣΕΠ αξιωμα¬ 
τικοί και υπαξιωματικοί να υποβάλλουν σχετικές αιτήσεις. 
Η διαταγή περλαμβάνει: 

α. Τον αριθμό των αξιωματικών και υπαξιωματικών που 
θσ μεταταγούν κατά βαθμό και εξειδίκευση. 

β. Τους τίτλους σπουδών και τον χρόνο υπηρεσίας που 
πρέπει να διαθέτουν οι υποψήφιοι. 

γ. Την ημερομηνία μέχρι την οποία θα πρέπει να έχουν 
περιέλθει στο Ιο Επιτελικό Γ ραφείο του ΓΕΣ οι σχετικές 
αιτήσεις, οι προτάσεις των διοικητών και τα λοιπά προβλε- 
πόμενα από το παρόν δικαιολογητικά των υποψηφίων. 
Κάθε εκπρόθεσμη αίτηση απορρίπτεται. 

6. Οι αιτήσεις υποβάλλονται από τους επιθυμούντες την 
μετάταξη αξιωματικούς και υπαξιωματικούς στην μονάδα 
ή υπηρεσία που είναι τοποθετημένοι. 

7. Οι διοικητές συντάσσουν πρόταση για κάθε αξιωμα¬ 
τικό ή υπαξιωματικό, που έχει υποβάλλει αίτηση μετατά- 
ξεως, που περιλαμβάνει και τα προβλεπόμενα από τον 
νόμο και βαθμολογούμενα ουσιαστικά προσόντα, επί της 
οποίας γνωματεύει το αμέσως προϊστάμενο κλιμάκιο και 
την υποβάλλουν απ’ αυθείας στο Ιο Επιτελικό Γραφείο 
του ΓΕΣ. 

8. Το Ανώτατο Στρατιωτικό Συμβούλιο συντάσσει για 
τους αξιιωματικούς και τους υπαξιωματικούς γενικούς πί¬ 
νακες κατά βαθμό, κατά κατηγορία θέσεων και κατά σειρά 
αξιολογήσεως των καταλλήλων για μετάταξη με βάση τα 
ακόλουθα: 

α. Τις θέσεις που πρέπει να πληρωθούν για την εύρυθμη 
λειτουργία του ΣΕΠ. 

β. Τις προτάσεις των διοικητών των υποψηφίων προς 
μετάταξη. 

γ. Τους τίτλους σπουδών και τις εξειδικεύσεις των υπο¬ 
ψηφίων. 

δ. Τα στοιχεία των ατομικών φακέλων τους. 

ε. Τον χρόνο υπηρεσίας, την εμπειρία και την απόδοση 
των υποψηφίων σε σχετικές με την εξειδίκευσή τους θέ¬ 
σεις έρευνας και πληροφορικής. 

στ. Τον αριθμό των υποψηφίων κατά βαθμό και τάξη για 
την απρόσκοπτη εξέλιξη αυτών που τελικά θα μεταταγούν 
στο ΣΕΠ. 

9. Οι γενικοί πίνακες αξιολογηθέντων ως καταλλήλων 
για μετάταξη, κυρώνονται από τον Υπουργό Εθνικής Άμυ¬ 
νας και ισχύουν μέχρις ότου μεταταγούν στο ΣΕΠ, με την 
σειρά αξιολογήσεως, ισάριθμοι με τις προκηρυχθείσες θέ¬ 
σεις αξιωματικοί και υπαξιωματικοί. 

10. Η μετάταξη, των επιλεγέντων αξιωματικών και υπα- 
ξιωματικών, στο ΣΕΠ γίνεται με προεδρικό διάταγμα, η έκ¬ 
δοση του οποίου προκαλείται από τον Υπουργό Εθνικής 
Άμυνας εντός τριάντα (30) ημερών από της κυρώσεως 
των πινάκων καταλλήλων για μετάταξη. 

Άρθρο 10 

Η ισχύς του παρόντος αρχίζει από της δημοσιεύσεώς 
στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 10 Ιουνίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ-ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 152 (2) 

Τροποποίηση και συμπλήρωση του Π.Δ. 218/1996 (Οργα¬ 
νισμός του Σώματος Δίωξης Οικονομικού Εγκλήματος - 

Σ.Δ.Ο.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 2343/1995 «Ανα¬ 
διοργάνωση υπηρεσιών του Υπουργείου Οικονομικών και 
άλλες διατάξεις» (Α' 211). 

2. Τις διατάξεις της παρ. 5 του άρθρου 24 του Ν. 1558/ 

1985 «Κυβέρνηση και Κυβερνητικά Όργανα» (Α' 137), σε 
συνδυασμό με τις διατάξεις της παρ. 6 του άρθρου 6 του 
Ν. 2026/1992 «Ρύθμιση θεμάτωνοργάνωησς και προσω¬ 
πικού της Δημόσιας Διοίκησης και άλλες διατάξεις» (Α 43). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
έχει συμπληρωθεί με το άρθρο 27 του Ν. 2081/1992 
«Ρύθμιση του θεσμού των επιμελητηρίων, τροποποίηση 
των διατάξεων του Ν. 1712/1987 για τον εκσυγχρονισμό 
των επαγγελματικών οργανώσεων των εμπόρων, βιοτε- 
χνών και λοιπών επαγγελματιών και άλλες διατάξεις» (Α' 

154) και το άρθρο 1 παρ. 2α του Ν. 2569/1997 (Α'38). 

4. Την αρ. ΔΙΔΚ/Φ. 44.1/21566/10.10.1996 κοινή 
απόφαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης, «Ανάθεση 
αρμοδιοτήτων του Υπουργού Εσωτερικών, Δημόσιας Διοί¬ 
κησης και Αποκέντρωσης στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης» (Β’ 932)». 

5. Το γεγονός ότι, από τις διατάξεις του παρόντος δια¬ 
τάγματος δεν προκαλείται πρόσθετη επιβάρυνση του 
Κρατικού Προϋπολογισμού. 

6. Την 222/1997 γνωμοδότηση του Συμβουλίου της 
Επικράτειας, μετά από πρόταση του Υπουργού Οικονομι¬ 
κών και του Υφυπουργού Εσωτερικών, Δημόσιας Διοίκη¬ 
σης και Αποκέντρωσης, αποφασίζουμε: 

Άρθρο 1 

Σύσταση Διεύθυνσης Ειδικών Οικονομικών Ερευνών. 

1. Συνιστάται στην Κεντρική Υπηρεσία του Σώματος Δί¬ 
ωξης Οικονομικού Εγκλήματος (Σ.Δ.Ο.Ε.) «Διεύθυνση Ει¬ 
δικών Οικονομικών Ερευνών», η οποία διορθώνεται στα 
πιο κάτω Τμήματα: 

α) Τμήμα Υποθέσεων Ευρωπαϊκής Ένωσης. 

β) Τμήμα Ελέγχου Προμηθειών, Χρηματοδοτήσεων και 
Δανείων 

γ) Τμήμα Ειδικών Οικονομικών Υποθέσεων. 

2. Η Διεύθυνση Ειδικών Οικονομικών Ερευνών έχει τις 
παρακάτω αρμοδιότητες, που κατανέμονται μεταξύ των 
Τμημότων της, ως εξής: 

α) Τμήμα Υποθέσεων Ευρωπαϊκής Ένωσης. 

Συλλογή και αξιολόγηση στοιχείων και πληροφοριών, 
καθώς και διενέργεια επιτόπιων ή μη ελέγχων και εξακρι¬ 
βώσεων ή ερευνών σε όλη την Ελληνική επικράτεια (αυτο- 
τελώς με υπαλλήλους της Διεύθυνσης ή με ανάθεση αυ¬ 
τών στις οικείες Περιφερειακές Διευθύνσεις του Σ.Δ.Ο.Ε. 
ή διενέργεια των παραπάνω ελέγχων και εξακριβώσεων ή 
ερευνών από κοινού μ’ αυτές, σε συνεργασία με άλλες συ- 
ναρμόδιες υπηρεσίες του Υπουργείου Οικονομικών ή άλ¬ 
λων Υπουργείων της Ελλάδας ή της Ευρωπαϊκής Ένωσης, 
όταν και όπου απαιτείται) για τον εντοπισμό, αποκάλυψη, 
διαπίστωση τεκμηρίωση και καταστολή των παραβάσεων 

και για τον εντοπισμό των υπευθύνων διάπραξης οικονομι¬ 
κών εγκλημάτων, που αφορούν απάτες, παρατυπίες και 
άλλες παράνομες οικονομικές δραστηριότητες, οε βάρος 
των οικονομικών συμφερόντων της Ευρωπαϊκής Ένωσης, 
με την επιφόλαξη των διατάξεων του άρθρου 6 του Ν. 
2187/1994 (Α' 16). 

Σχεδιασμός και προγραμματισμός των ελέγχων και κα¬ 
θορισμός κανόνων, μεθόδων, διαδικασιών και τρόπων 
επαλήθευσης των ελέγχων, καθώς και σύνταξη οδηγιών 
προς τις Περιφειακές Διευθύνσεις του Σ.Δ.Ο.Ε, για την 
αποτελεσματικότερη διενέργεια αυτών. 

Εκπόνηση επιχειρησιακών σχεδίων και αξιολόγηση της 
αποτελεσματικότητας αυτών, καθώς και μέριμνα για τον 
εμπλουτισμό, τη βελτίωση ή την ανανέωσή τους. 

Παρακολούθηση της πορείας του ελεγκτικού και διω¬ 
κτικού έργου των Περιφερειακών Διευθύνσεων του 
Σ.Δ.Ο.Ε. στα αντικείμενα αρμοδιότητας του Τμήματος και 
εισήγηση αρμοδ'ιως για τη λήψη των αναγκαίων διοικητι¬ 
κών και νομοθετικών μέτρων, για την καλύτερη λειτουργία 
τους και την αποτελεσματικότερη δράση τους. 

Παραπομπή των παραβατών στις αρμόδιες κατά περί¬ 
πτωση Αρχές, για την επιβολή των προβλεπόμενων απάτη 
νομοθεσία κυρώσεων ή ενημέρωση των αρμοδίων Εθνι¬ 
κών και Κοινοτικών Αρχών, για τα αποτελέσματα και τα 
πορίσματα των ελέγχων και εξακριβώσεων ή ερευνών που 
διενήργησε η Διεύθυνση, μετά από αίτημα αυτών, για τις 
κατά νόμον απαραίτητες περαιτέρω ενέργειές τους 

Συνεργασία με τις αρμόδιες Υπηρεσίες της Ευρωπαϊκής 
Ένωσης, και μέριμνα για τη συμμετοχή υπαλλήλων της 
Διεύθυνσης στη διενέργεια ελέγχων και ερευνών σε άλλες 
χώρες της Ευρωπαϊκής Ένωσης ή σε τρίτες χώρες από 
κοινού με υπαλλήλους άλλων κρατών της Ευρωπαϊκής 
Ένωσης, για τη διαπίστωση διάπραξης παραβάσεων σε 
βάρος των οικονομικών συμφερόντων αυτής, καθώς και 
για τη συμμετοχή υπαλλήλων της Διεύθυνσης σε Επιτρο¬ 
πές ή Όργανα της Ευρωπαϊκής Ένωσης, που χειρίζονται 
θέματα ελέγχων και ερευνών των παραπάνω παραβά¬ 
σεων. 

β) Τμήμα Ελέγχου, Προμηθειών, Χρηματοδοτήσεων και 
Δανείων. 

Οι αρμοδιότητες του Τμήματος είναι ανάλογες με αυτές 
του Τμήματος Υποθέσεων Ευρωπαϊκής Ένωσης, σε ό,τι 
αφορά στα παρακάτω θέματα: 

Προμήθειες του δημοσίου, των Ν.Π.Δ.Δ. του ευρύτερου 
δημόσιου τομέα και των Ν.Π.Ι.Δ., που επιχορηγούνται από 
τον κρατικό προϋπολογισμό. 

Νόμιμη διάθεση και χρησιμοποίηση των κρατικών χρη¬ 


ματοδοτήσεων και δανείων και παραβάσεις της νομοθε¬ 
σίας περί παροχής επενδυτικών κινήτρων (Π.Δ. 456/ 
1995-Α" 269) ή σχετικές συμβάσεις των κρατικών επιχο¬ 
ρηγήσεων, επιδοτήσεων ή δανείων για επενδύσεις. 

γ) Τμήμα Ελέγχου Ειδικών Οικονομικών Υποθέσεων. 

Οι αρμοδιότητες του Τ μήματος είναι ανάλογες με αυτές 
του Τμήματος Υποθέσεων Ευρωπαϊκής Ένωσης, σε ό,τι 
αφορά τα παρακάτω θέματα: 

Απάτες και παρατυπίες κατά των οικονομικών συμφε¬ 
ρόντων του Ελληνικού Δημοσίου και της εθνικής οικονο¬ 
μίας γενικότερα. 

Παραχάραξη του εθνικού νομίσματος και άλλων νομι¬ 
σμάτων ή τίτλων και αξιών του δημοσίου και παραβάσεις 
γενικά της νομοθεσίας περί εθνικού νομίσματος. 

Παράνομες χρηματιστηριακές και τραπεζικές εργασίες, 
καθώς και παράνομες χρηματοπιστωτικές συμβάσεις, συ¬ 
ναλλαγές και δραστηριότητες γενικά. 

Τυχερά παιχνίδια και καζίνο. 

Δικαιώματα πνευματικής ιδιοκτησίας, άδειας, σήματος 
και λοιπών συναφών εμπορικών δικαιωμάτων (Ν. 2121/ 
1993-Α - 25). 

Παράνομη προέλευση ιδιωτικών - κεφαλαίων και νομι¬ 
μοποίηση εσόδων από εγκληματικές δραστηριότητες του 
Ν. 2331/1995 (Α’ 173). 

Άλλες περιπτώσεις παράνομων δραστηριοτήτων, πα¬ 
ραλείψεων και παρατυπιών, ιδιόζουσας φύσης ή ιδιαίτε¬ 
ρου οικονομικού ενδιαφέροντος σε βάρος των συμφερό¬ 
ντων της Ελλάδας, που εμπίπτουν σιτς αρμοδιότητες του 
Σ.Δ.Ο.Ε. και των οποίων η άσκηση ανατίθεται στη Διεύ¬ 
θυνση αυτή με αποφάσεις του Υπουργού Οικονομικών, 
κατά τις διατάξεις της παρ. 7 του άρθρου 4 του Ν. 2343/ 
1995. 

3. Η άσκηση από τη Διεύθυνση Ειδικών Οικονομικών 
Ερευνών των αρμοδιοτήτων της προηγούμενης παραγρά¬ 
φου, δεν περιορίζει τη δράση και τις αρμοδιότητες των άλ¬ 
λων συναρμοδίων Υπηρεσιών του Υπουργείου Οικονομι¬ 
κών ή άλλων Υπουργείων. 

Άρθρο 2 

Ανακαθορισμός θέσεων προσωπικού 
των Υπηρεσιών του Σ.Δ.Ο.Ε. 

1, Οι θέσεις προσωπικού της Κεντρικής Υπηρεσίας του 
Σ.Δ.Ο.Ε., και της Περιφερειακής Διεύθυνσης Ανατολικής 
Μακεδονίας και Θράκης (άρθρο 9 παρ. 1 περιπτώσεις Α 
και Β υποπεριπτ. ε' του Π.Δ. 218/1996 αντίστοιχο), ανα- 
καθορίζονται, ως εξής: 

Α. Κεντρική Υπηρεσία 

2. Η κατανομή του προσωπικού της Κεντρικής Υπηρε¬ 
σίας του Σ.Δ.Ο.Ε. στις Διευθύνσεις από τις οποίες αποτε- 
λείται, ορίζεται και ανακαθορίζεται με αποφάσεις του 
Υπουργού Οικονομικών, που δημοσιεύονται στην Εφημε¬ 
ρίδα της Κυβερνήσεως, κατά τις διατάξεις της παρ. 4 του 
άρθρου 10 του Ν. 2343/1995. 

Άρθρο 3 

Τελικές διατάξεις και έναρξη ισχύος 

1. Το πρώτο εδάφιο της περίπτωσης β’ της παρ. 2 του 
άρθρου 3 του Π.Δ. 218/1996, αντικαθίσταται ως εξής: 

«Καθορισμός των προτεραιοτήτων και των γενικών κα¬ 
τευθύνσεων, καθώς και συντονισμός της προληπτικής και 
κατασταλτικής δράσης των Περιφερειακών Διευθύνσεων 
του Σ.Δ.Ο.Ε., για τον εντοπισμό και τη δίωξη της φοροδια¬ 
φυγής». 

2. Το τελευταίο εδάφιο της περίπτωσης β της παρ. 2 
του άρθρου 3 του Π.Δ. 218/1996, καταργείτα. 

3. Ο χρόνος έναρξης λειτουργίας της συνιστώμενης με 
το παρόν Διεύθυνσης Ειδικών Οικονομικών Ερευνών ορί¬ 
ζεται με απόφαση του Υπουργού Οικονομικών, κατά τις 
διατάξεις του άρθρου 32 του Ν. 1828/1989 (Α' 2), όπως 
τροποποιήθηκε με την παρ. 3 του άρθρου 19 του Ν. 2443/ 
1996 (Α' 265). 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Ιουνίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ ΕΣΩΤΕΡΙΚΟΝ. 

ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

ΟΙΚΟΝΟΜΙΚΩΝ 

ΑΝΑΣΤ. ΜΑΝΤΕΛΗΣ ΠΑΝΝΟΣ ΠΑΠΑΝΤΩΝ10Υ 

-4- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 153 (3) 

Τροποποίηση Καταστατικών διατάξεων του Ταμείου Πρό¬ 
νοιας Δικηγόρων Κερκύρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2042/1992 (ΦΕΚ 
67/Α775). 

2. Τις διατάξεις των άρθρων 23 παρ. 1 εδ. στ, 24 παρ. 1 
και 2 εδ. γ' και 26 παρ. 1 και 27 παρ. 1 εδαφ. δ του Ν 
1558/8 (Α' 137). 

3. Τις διατάξεις του άρθρου 15 του Π. Δ/τος 213/1992 
(Α' 102). 

4. Τις διατάξεις του Π. Δ/τος 372/95 (Α' 201). 

5. Τις διατάξεις του άρθρου 29Α του Ν. 1558/85 (Α’ 
137) το οποίο προσετέθη με το άρθρο 27 του Ν. 2081 /92 
(Α’ 154). 

6. Τις διατάξεις του άρθρου 71 του Ν. 2084/1992 (Α 
165). 

7. Την 80078/4.10.1996 (Β' 924/8.10.1996) κοινή 
απόφαση του Πρωθυπουργού και Υπουργού Εργασίας και 
Κοινωνικών Ασφαλίσεων. 

8. Την αναλογιστική μελέτη, που συνέταξε η Εταιρεία 
ΡΡϋΟΕΝΤΙΑΕ ΕΠΕ τον Δεκέμβριο του 1995 καθώς το από 


14.2.1996 σημείωμα της Δ/νσης Αναλογιστικών Μελετών 
της Γ.Γ.Κ.Α. 

9. Την από 7.7.1993 απόφαση της Γενικής Συνέλευσης 
των Μελών του Ταμείου Προνοίας Δικηγόρων Κερκύ- 
ρας. 

10. Τη γνώμη του Συμβουλίου Κοινωνικής Ασφάλισης 
που διατυπώθηκε κατά τις 4/4.12.1996 και 7/30.1.1997 
συνεδριάσεις του της Κθ Περιόδου. 

11. Την 144/1997 γνωμοδότηση του ΣτΕ μετά από πρό¬ 
ταση του Υφυπουργού Εργασίας και Κοινωνικών Ασφαλί¬ 
σεων, αποφασίζουμε: 

Άρθρο 1 

1) Η παράγραφος 1 του άρθρου 4 του Καταστατικού του 
Ταμείου Προνοίας Δικηγόρων Κερκύρας, που συστάθηκε 
με το Β.Δ. της 19.11.1945 (Α' 305) και ισχύει μετά την 
τροποποίησή του με το Π. Δ/γμα 297/1989 (Α' 137) τρο¬ 
ποποιείται ως εξής: 

«Εισφορές 

α) Δρχ. δύο χιλιάδες (2.000) που καταβάλλονται από 
κάθε ασκούμενο δικηγόρο πριν εγγράφει στο οικείο βιβλίο 
του Δικηγορικού Συλλόγου. 

β) Δρχ. δέκα χιλιάδες (10.000) που καταβάλλονται από 
κάθε Δικηγόρο που διορίζεται για πρώτη φορά στο Πρωτο¬ 
δικείο Κέρκυρας ως εγγραφή στο Ταμείο Προνοίας. 

γ) Δρχ. ένα εκατομμύριο (1.000.000) που καταβάλλο¬ 
νται από κάθε μετατιθέμενο ή αναδιοριζόμενο οτο Πρωτο¬ 
δικείο Κέρκυρας Δικηγόρο. 

Εξαιρούνται όσοι αναδιορίζονται μετά την άρση των λό¬ 
γων ανικανότητας. 

δ) Δρχ. είκοσι χιλιάδες (20.000) για την αναγνώριση γά¬ 
μου και 

ε) Δρχ. πέντε χιλιάδες (5.000) για την αναγνώριση κάθε 
τέκνου του μετόχου. 

2) Οι περιπτώσεις 2,3 και 4 του κεφαλαίου Α της παρα¬ 
γράφου 3 του ίδιου άρθρου τροποποιούνται ως εξής: 

«2. Στην έφεση που κατατίθεται κατά των αποφάσεων 
των Πρωτοβάθμιων Διοικητικών Διαιτητικών Δικαστηρίων 
ή των Πρωτοβάθμιων κάθε φύσης Διοικητικών Επιτροπών, 
που αναφέρονται στην προηγούμενη παράγραφο, σε κάθε 
αίτηση και σε κάθε παράσταση οε Δευτεροβάθμιες Επι¬ 
τροπές Αναθεώρησης και οτους Ασφαλιστικούς Οργανι¬ 
σμούς ως και σε κάθε παράσταση οτο Τριμελές ή Πεντα¬ 
μελές Διοικητικό (Φορολογικό) Εφετείο δρχ. 200. 

3. Σε κάθε αίτηση αναίρεσης ή αίτηση ακύρωσης κατά 
αποφάσεων των Διοικητικών Εφετείων των Δευτεροβαθ¬ 
μίων Διοικητικών Διαιτητικών Δικαστηρίων και κάθε Διοι¬ 
κητικών Δικαστηρίων ή Διοικητικών Επιτροπών διαφόρων 
Οργανισμών δρχ. 300. 

4. Στο πρωτότυπο κάθε αίτησης ή προσφυγής ή παρέμ¬ 
βασης ή τριτανακοπής και σε κάθε άλλη αίτηση που δεν 
κατονομάζεται με ειδική αναφορά στο παρόν και απευθύ¬ 
νεται στο Συμβούλιο της Επικράτειας ή στον Πρόεδρο αυ¬ 
τού δρχ. 400. 

3) Οι διατάξεις των κεφαλοίων Β, Γ και Δ του ίδιου άρ¬ 
θρου τροποποιούνται ως εξής 

'· «Β. ΔΙΑΔΙΚΑΣΙΑ ΠΟΛΙΤΙΚΩΝ ΔΙΚΑΣΤΗΡΙΩΝ 

α) Διαδικασία στο Ειρηνοδικείο 
1. Στο πρωτότυπο κάθε αγωγής, αίτησης, κλήσης, ανα¬ 
κοίνωσης με προσεπίκληση, παρέμβασης, ανακοπής 
κ.λπ. που απευθύνεται στο Ειρηνοδικείο ή στον Ειρηνο¬ 
δίκη, σε κάθε παράσταση δικηγόρου με οποιαδήποτε ιδιό¬ 
τητα προς συζήτηση υπόθεσης ή προς αναβολή αυτής 
οποιοσδήποτε διαδικασίας κατά τη δόση όρκου στο Ειρη- 

νοδικεΐο ή στον Ειρηνοδίκη ή στον Γραμματέατου Ειρηνο¬ 
δικείου και σε κάθε αγωγή κλήση που γράφεται για πρώτη 
φορά στο πινάκιο ή επανεγγράφεται στο πινάκιο μετά από 
αναβολή δρχ. 200. 

2. Στο πρωτότυπο έφεσης κατά κάθε απόφασης Ειρη¬ 
νοδικείου δρχ. 200. 

3. Για την έκδοση απογράφου εκτελεστής απόφασης 
Ειρηνοδικείου δρχ. 200. 

4. Σε κάθε αίτηση αναίρεσης ή αναψηλάφισης κατά 
αποφάσεων Ειρηνοδικείου ή Ειρηνοδίκου δρχ. 400. 

β) Διαδικασία στο Πρωτοδικείο 

1. Στο πρωτότυπο κάθε αγωγής, έκθεσης, αίτησης, 
κλήσης, ανακοίνωσης, παρέμβασης, ανακοπής κάθε φύ¬ 
σης κ.λπ. που απευθύνεται στο Μονομελές ή Πολυμελές 
Πρωτοδικείο οποιοσδήποτε διαδικασίας και Εισηγητή 
Πτωχεύσεων για την παράσταση προς συζήτηση υπόθε¬ 
σης ή προς αναβολή αυτής οποιοσδήποτε διαδικασίας, ή 
κατά τη δόση όρκου, την διενέργεια αυτοψίας ή πραγμα¬ 
τογνωμοσύνης ενώπιον των παραπάνω Δικαστηρίων και 
σε κάθε άλλη παράσταση ή αίτηση ή προσφυγή που δεν 
κατονομάζεται ειδικά και η οποία απευθύνεται στο Μονο¬ 
μελές ή Πολυμελές Πρωτοδικείο ή στον Εισηγητή ή στον 
Δικαστή κατά τη διαιτητική διαδικασία ή τον Γραμματέα 
αυτών ως και σε κάθε δικόγραφο που γράφεται στο πινά¬ 
κιο ή επανεγγράφεται σε αυτό, δρχ. 200. 

2. Στο πρωτότυπο έφεσης κατά των αποφάσεων του 
Μονομελούς ή Πολυμελούς Πρωτοδικείου δρχ. 300. 

3. Στο πρωτότυπο αίτησης, αναίρεσης, ή αναψηλάφι¬ 
σης κατά αποφάσεων του Μονομελούς ή Πολυμελούς 
Πρωτοδικείου δρχ. 500. 

4. Στο πρωτότυπο αίτησης του Εισηγητή για τη διεξα¬ 
γωγή απόδειξης και σε κάθε παράσταση ενώπιον του ει¬ 
σηγητή προς διεξαγωγή μαρτυρικών αποδείξεων ή διενέρ¬ 
γεια αυτοψίας ή πραγματογνωμοσύνης και σε κάθε ανα¬ 
βολή αυτών δρχ. 200. 

5. Σε κάθε απόγραφο εκτελεστής απόφασης του Μονο¬ 
μελούς ή Πολυμελούς Πρωτοδικείου οποιοσδήποτε διαδι¬ 
κασίας δρχ. 200. 

γ) Διαδικασία στο Εφετείο 

1. Στην κατάθεση ή εγγραφή οποιουδήποτε δικογρά¬ 
φου στο πινάκιο του Εφετείου ή επανεγγραφή του δρχ. 
400. 

2. Σε παράσταση που απευθύνεται στους Γραμματείς 
του Πολιτικού Εφετείου που υπογράφεται από δικηγόρο 
δρχ. 200. 

3. Σε παράσταση στο Εφετείο ή στον Πρόεδρο αυτού 
δρχ. 400. 

4. Σε απόγραφο εκτελεστής απόφασης Εφετείου δρχ. 
400. 

5. Σε πρωτότυπο αναψηλάφισης ή αναίρεσης των απο¬ 
φάσεων του Εφετείου δρχ. 500. 

δ) Ποινικές Διαδικασίες 

1. Στο πρωτότυπο μήνυσης, έγκλησης ή κάθε άλλης αί¬ 
τησης που απευθύνεται σε Δικαστική Ποινική Αρχή δρχ. 
100 . 

2. Σε παραστάσεις στο στάδιο της προανάκρισης ή στην 
υποβολή υπομνήματος δρχ. 200. 

3. Σε παραστάσεις στον Ανακριτή, σε υποβολή υπομνή¬ 
ματος ή αίτησης οποιουδήποτε διαδίκου σε παράσταση 
στο Συμβούλιο Πλημμελειοδικών δρχ. 200. 

4. Στην παράσταση στο Συμβούλιο Εφετών στην υπο¬ 
βολή αίτησης ή υπομνήματος ενώπιον αυτού δρχ. 400. 

5. Στην παράσταση στο Πταισματοδικείο δρχ. 100. 


6. Στην παράσταση στο Μονομελές ή Τριμελές Πλημμε¬ 
λειοδικείο δρχ. 200. 

7. Στην παράσταση στο Τριμελές Εφετείο δρχ. 400. 

8. Στην παράσταση στο Πενταμελές Εφετείο δρχ. 600. 

9. Σε κάθε αίτηση στο Γραμματέα του Πταισματοδι¬ 
κείου δρχ. 100, στο Γ ραμματέα της Εισαγγελίας Πρωτοδι¬ 
κών δρχ. 200, και στο Γ ραμματέα της Εισαγγελίας Εφετών 
δρχ. 300. 

10. Για την έκδοση εκτελεστού απογράφου ποινικής 
απόφασης Πταισματοδικείου δρχ. 100, Τριμελούς Ποινι¬ 
κού Εφετείου δρχ. 400, Πενταμελούς Ποινικού Εφετείου 
ή Κακουργιοδικείου δρχ. 600. 

Δ. ΕΞΩΔΙΚΕΣ ΠΡΑΞΕΙΣ 

1. Σε κάθε μετάφραση εγγράφου δρχ. 200. 

2. Σε κάθε αντίγραφο που εκδίδεται από Δικηγόρο σύμ¬ 
φωνα με το άρθρο 52 του Κώδικα Δικηγόρων δρχ. 100. 

3. Σε κάθε εξώδικη δήλωση ή γνωστοποίηση ή πρό¬ 
σκληση, σε κάθε επιταγή προς εκτέλεση εκτελεστού τί¬ 
τλου, σε κάθε εντολή προς εκτέλεση τίτλων, σε κάθε 
εντολή προς Συμβολαιογράφο προς ενέργεια πλειστηρια- 
σμού στις αναγγελίες πιστωτών που εκδίδονται στο Υπο¬ 
θηκοφυλακείο ή στον υπάλληλο επί του πλειστηριασμού 
σε κάθε περίπτωση παράστασης ενώπιον Συμβολαιγρά- 
φου, σε κάθε παράσταση σε περίληψη εγγραφής υποθή¬ 
κης ή προσημείωσης, σε κάθε αίτηση προς τον υποθηκο¬ 
φύλακα ως και στην κοινοποίηση κάθε εγγράφου που δεν 
αναφέρεται ειδικά παραπάνω δρχ. 100. 

4. Στην παράσταση σε συμβολαιογράφο κατά τη σύ¬ 
νταξη οποιουδήποτε συμβολαίου δρχ. 500». 

Άρθρο 2 

Η ισχύς του παρόντος Προεδρικού Διατάγματος αρχίζει 
την πρώτη του επομένου της δημοσιεύσεως αυτού μηνάς. 

Στον Υφυπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 10 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 
-»- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο 111 Προεδρικό Διάταγμα «Αύξηση του ανωτάτου 
ορίου του εφάπαξ βοηθήματος που χορηγεί το Ταμείο 
Επικουρικής Ασφαλίσεως Προσωπικού Ταμείου Νομικών 
στους ασφαλισμένους του» που δημοσιεύθηκε στο ΦΕΚ 
99/28.5.1997 (τεύχος Α'), επέρχονται οι παρακάτω διορ¬ 
θώσεις: 

α) Στην παρ. 9 του προοιμίου, αντί του εσφαλμένου: 
«Την 80078/4.10.1966...», τίθεται το ορθό: «Την 80078/ 
4.10.1996...». 

β) Στην παρ. 12 του προοιμίου, αντί του εσφαλμένου: 
«....δαπάνη 1.066.2200 δρχ....» τίθεται το ορθό: «....δα¬ 
πάνη 1.066.200 δρχ..,.». 

(Από το Υπουργείο Εργασίας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



